2015. gada 3. novembrī Noteikumi Nr. 619

Rīgā (prot. Nr. 57  8. §)

### Grozījumi Ministru kabineta 2013. gada 17. decembra noteikumos Nr. 1502 "Noteikumi par dabasgāzes apriti un akcīzes nodokļa

### piemērošanas kārtību"

Izdoti saskaņā ar

likuma "Par akcīzes nodokli"

2. panta 7.1 daļu, 6.1 panta otro daļu,

15.1 panta ceturto daļu un

22. panta sesto daļu

Izdarīt Ministru kabineta 2013. gada 17. decembra noteikumos Nr. 1502 "Noteikumi par dabasgāzes apriti un akcīzes nodokļa piemērošanas kārtību" (Latvijas Vēstnesis, 2013, 251. nr.) šādus grozījumus:

1. Papildināt noteikumus ar 2.4. apakšpunktu šādā redakcijā:

"2.4. personām, kas ieved vai saņem dabasgāzi un saskaņā ar līgumu veic dabasgāzes pārveidi attiecīgajā enerģijas veidā izmantošanai šo noteikumu 3.4., 3.5. apakšpunktā un 4. punktā noteiktajiem mērķiem (turpmāk – starpnieks)."

2. Papildināt noteikumus ar 2.1 punktu šādā redakcijā:

"2.1 Šajos noteikumos galalietotājam noteiktie nosacījumi attiecas arī uz starpnieku."

3. Izteikt 3.4. apakšpunktu šādā redakcijā:

"3.4. izmanto lauksaimniecībā izmantojamās zemes segto platību (siltumnīcu) siltumapgādei;".

4. Papildināt noteikumus ar 3.1 punktu šādā redakcijā:

"3.1 Ar nodokli neapliek dabasgāzi, kuru, pārveidotu attiecīgā enerģijas veidā, starpnieks piegādā izmantošanai šo noteikumu 3.4. un 3.5. apakšpunktā minētajiem mērķiem."

5. Papildināt noteikumus ar 4.1 punktu šādā redakcijā:

"4.1 Likuma 15.1 panta pirmās daļas 3. punktā noteikto likmi piemēro dabasgāzei, kuru, pārveidotu attiecīgā enerģijas veidā, starpnieks piegādā izmantošanai šo noteikumu 4. punktā minētajiem mērķiem."

6. Izteikt 6.6. apakšpunktu šādā redakcijā:

"6.6. lauksaimniecībā izmantojamās zemes segto platību (siltumnīcu) siltumapgādei;".

7. Papildināt noteikumus ar 20.1 punktu šādā redakcijā:

"20.1 Ja Valsts ieņēmumu dienests konstatē neatbilstību starp starpnieka paziņoto un faktisko dabasgāzes izlietojumu atbilstoši šo noteikumu 3.4., 3.5. apakšpunktā un 4. punktā minētajiem nosacījumiem, par aprēķinātās nodokļa starpības samaksu ir atbildīgs starpnieks."

Ministru prezidente Laimdota Straujuma

Finanšu ministrs Jānis Reirs